**FŐÉPÍTÉSZI ÖSSZEFOGLALÓ**

**Balatonvilágos településrendezési eszközeinek készítéséről.**

Balatonvilágos Község Önkormányzat Képviselő-testülete elhatározta, hogy a 20/2013 (XII. 31.) Önk. Rendelettel elfogadott településrendezési eszközeit felülvizsgálva azokat úja elkészítteti. Egyrészt a vonatkozó előírások változtak, másrészt a lakosság és vállalkozók részéről új, jogos igények merültek fel.

A tervezési programot a Képviselő-testület elfogadta és a települési főépítész a terv tartalmát meghatározta. (1.Mell.)

A tervezési és egyeztetési folyamat a 314/2012. (XI.8) Korm. rend. (továbbiakban: R.) szerint történt.

Az *előzetes tájékoztatási szakasz.*

*A* R. 37. § (1) bek. szerint a teljes eljárás előírásai figyelembevételével történt a partnerségi egyeztetésben résztvevők, ill. a R. 9. Mellékletében foglaltak bevonásával. A terv célkitűzéseinek ismertetése *lakossági fórumon* is megtörtént

A megkérdezettek listája a legfontosabb adatokkal összeállításra került. (2.Mell.) A beérkezett észrevételekhez a telep.főépítész és a tervező is megadta szakmai véleményét.

*A telep. főépítész véleményében* megállapította, hogy a beérkezett vélemények szerint, azoknak a figyelembe vételével a tervezés folytatható. De külön felhívja a figyelmet az Állami főépítész észrevételeire ill. javaslataira. (3.Mell.)

*Véleményezési szakasz.*

Az előzetes tájékoztatási szakaszban beérkezett vélemények alapján a tervező elkészítette a *véleményezési szakaszhoz* szükséges dokumentációt, mely megküldésre került véleményeztetésre a R. 38. § (1) pontjában rögzítetteknek és az Áll. Főépítésznek.

*A települési főépítész véleménye*: Megállapította, hogy az Állami Főépítész észrevételein kívül nem érkezett lényegi, ill. megalapozott kifogás a tervhez. (4.Mell.)

A beérkező véleményeket a tervező is értékelte (5.Mell.)

A R. 38. § szerint a véleményezési szakasz lezárult.

Az állami főépítésztől is megkértük a véleményt. A főépítész a véleményt észrevételekkel adta meg. Ezért szükséges volt a HÉSZ és a tervek kiegészítése, módosítása.

A tervező felkereste az Állami Főépítészt és egyeztetés után megegyeztek az átdolgozás/kiegészítés részleteiben.

A tervező az észrevételeket értékelte, táblázatosan összesítette. Egyes konkrét esetekről, feladatokról többször egyeztettünk. Így a rögzített megállapításait helytállóknak tekintettük.

Fentiek alapján készült el az átdolgozott, kiegészített dokumentáció. A tervezés-technikai és a dokumentáció összeállításának rendszerével kapcsolatos észrevételek, hiányosságok pótlása mellett a leglényegesebb módosítás a Club Aliga területén a többlet lakóépületek igényének törlése.

2

*Záró szakmai vélemény megkérése.*

A véglegesített dokumentációval megkértük az Állami Főépítésztől a záró szakmai véleményt. *A Főépítész a tervi feldolgozást elfogadta.* Néhány- főleg formai, szerkesztési- kiegészítést, javítást kért a Településszerkezeti terven, Szabályozási terven és a HÉSZ-ben.

Ezek átvezetésre kerültek.

*Fentiek alapján megállapítható, hogy Balatonvilágos Község Településrendezési Eszközeinek készítése a 314/2012. (XI.8) Korm. rendelet előírásai szerin teljes eljárással készült. Az egyes munkarészek a Korm. rend.-ben meghatározottak szerint készültek. Az egyeztetések a R. 37., 38., 40. §-ban foglaltaknak megfelelnek.*

*Tartalmában teljesültek az Önkormányzat elképzelései. Az egyeztetési folyamat során beérkezett jogos, törvényes előírásokon alapuló vélemények, észrevételek a tervbe beépítésre kerültek. A Településszerkezeti Terv Önkormányzati Határozattal való elfogadását javasolom.*

*Az Önkormányzati Rendelet megalkotását a Helyi Építési Szabályzatról javasolom a Szabályozási Terv, mint melléklet felhasználásával.*

*Elfogadási szakasz. 314/2012(XI.8) Korm. rend. szerint.*

Településszerkezeti Terv elfogadása Önkormányzati határozattal.

Önkormányzati Rendelet megalkotása a HÉSZ elfogadásáról.

Az elfogadást követő 15 napon belül összefoglaló kíséretével gondoskodni kell a Településrendezési eszközök nyilvánosságra hozataláról honlapon, hirdetőtáblán.

A Határozatot, Rendeletet és mellékleteit meg kell küldeni a Lechner Tudásközpontnak és az Állami Főépítésznek hitelesített pdf és szerkeszthető, jogszabályban meghatározottak szerinti nyilvántartásra alkalmas formátumban.

A határozat és Rendelet megküldendő az eljárásban részt vevő államigazgatási szerveknek.

A hatályba lépést követő 30 napon belül az Állami Főépítésznek az anyagot papír alapon is meg kell küldeni.

*Hatályba lépés.*

A nyilvánosságra hozataltó, ill. az illetékeseknek való megküldéstől számított 15 napon, de leghamarabban az elfogadástól számított 30 napon belül lép hatályba a településrendezési eszköz.

*Mellékletek.*

1. A terv tartalmának meghatározása.
2. Előzetes megkeresések listája
3. Főépítészi feljegyzések az előzetes értesítésekhez érkezett észrevételekről.
4. Főépítészi feljegyzés az egyeztetési szakasszal kapcsolatos véleményekhez.
5. Tervező táblázata az észrevételekkel és véleményekkel

2019.05.02. Müller János

 telep.főépítész